Tarybos reglamentas (EEB) Nr. 543/97
1997 m. kovo 17 d.
iš dalies keičiantis Reglamentą (EEB) Nr. 1107/70 dėl pagalbos teikimo geležinkelio, kelių ir vidaus vandenų transportui
EUROPOS SĄJUNGOS TARYBA,
atsižvelgdama į Europos ekonominės bendrijos steigimo sutartį, ypač į jos 75 ir 94 straipsnius,
atsižvelgdama į Komisijos pasiūlymą [1],
atsižvelgdama į Ekonomikos ir socialinių reikalų komiteto nuomonę [2],
laikydamasi Sutarties 189c straipsnyje nustatytos tvarkos [3],
(1) kadangi 1970 m. birželio 4 d. Tarybos reglamente (EEB) Nr. 1107/70 dėl paramos teikimo geležinkelių, kelių ir vidaus vandenų kelių transportui [4] valstybėms narėms numatyta galimybė vystyti kombinuotą transportą teikiant pagalbą, susijusią su investicijomis į infrastruktūrą, stacionarius ir kilnojamus įrengimus, reikalingus krovinių perkėlimui į kitos rūšies transportą, bei į transporto įrangą, specialiai pritaikytą kombinuotam transportui ir naudojamą tik kombinuotame transporte, arba pagalbą Bendrijos vidaus kombinuoto transporto paslaugų, teikiamų tranzitu per trečiųjų šalių teritoriją, eksploatacijos išlaidoms;
(2) kadangi augantis mobilumo reikalavimas nulemia vis didėjančius poreikius ir daro didesnę įtaką žmonėms bei aplinkai; kadangi, siekiant atsižvelgti į esamą ypač nevienodą išlaidų ir įtakos pasiskirstymą tarp skirtingų rūšių transporto, reikia sudaryti galimybę remti aplinkai nekenksmingas transporto rūšis;
(3) kadangi dabartinei bendrai transporto politikai dar nepavyko sukurti sveikos konkurencijos tarp įvairių rūšių transporto sąlygų; kadangi geležinkelio transporto bendrovėms dar nepavyko pasiekti finansinės pusiausvyros;
(4) kadangi kombinuoto transporto vystymasis rodo, kad pradinis šios technikos vystymosi etapas dar neužbaigtas visuose Bendrijos regionuose; kadangi atitinkamai reikėtų išplėsti pagalbos priemones;
(5) kadangi dėl šios priežasties tikslinga esamas pagalbos priemones palikti galioti iki 1997 m. gruodžio 31 d.; kadangi Taryba, laikydamasi Sutartyje nustatytų sąlygų, turėtų priimti sprendimą dėl pagal jas taikytinų priemonių arba, prireikus, dėl sąlygų, kuriomis šios pagalbos teikimas turėtų būti nutrauktas;
(6) kadangi tik Šveicarijoje ir buvusios Jugoslavijos valstybėse turėtų būti palikta galimybė teikti pagalbą kombinuoto transporto paslaugų, teikiamų tranzitu per trečiųjų šalių teritoriją, eksploatacijos išlaidoms;
(7) kadangi Sprendimas 75/327/EEB [5], kadangi Sprendimas 75/327/EEB [6] 13 straipsniu; kadangi dėl to reikėtų panaikinti šio reglamento 4 straipsnį;
(8) kadangi pagalbos, kurią galima teikti kombinuotam transportui, kategorijos yra patenkinamos ir dėl to galima supaprastinti jų tikrinimą netaikant Sutarties 93 straipsnio 3 dalyje nurodytos tvarkos;
(9) kadangi Bendrijos išimtinė teisė yra nustatyti valstybių narių transportui skiriamos pagalbos taisykles, kurios turi būti patvirtintos reglamentu;
(10) kadangi tikslinga atitinkamai iš dalies pakeisti Reglamentą (EEB) Nr. 1107/70,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1107/70 ir dalies keičiamas taip:
1) 3 straipsnio 1 dalies e punktas iš dalies keičiamas taip:
- pirmoje ir trečioje pastraipose 1995 m. gruodžio 31 d. pakeičiama 1997 m. gruodžio 31 d.,
- pirmosios pastraipos ketvirtoje įtraukoje išbraukiami žodžiai "per Austriją";
2) 4 straipsnis išbraukiamas;
3) 5 straipsnio 2 dalis pakeičiama taip:
"2. 2. 3 straipsnio 1 dalies e punkte nurodytos pagalbos teikimui netaikoma Sutarties 93 straipsnio 3 dalyje nustatyta tvarka; apie ją kiekvienų metų pradžioje Komisijai pranešama sąmatų, o vėliau, finansinių metų pabaigoje - ataskaitų forma."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiame leidinyje.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. kovo 17 d.